גילי כהן (עיתונאית)

גילי כהן (נולדה ב־18 ביולי 1989) היא עיתונאית ישראלית, המשמשת ככתבת המדינית של תאגיד השידור הישראלי מאז 2017.

ביוגרפיה 
כהן נולדה ב־1989 בלוד וגדלה בשוהם. את שירותה הצבאי עשתה ככתבת צבאית, ולאחר מכן כעורכת החדשות בכתב העת "במחנה". על שירותה הוענק לה בשנת 2009 פרס על שם רותי לויאב.

לאחר שחרורה מהצבא, בשנת 2010, שימשה כתבת מוניציפלית בשרון ובשפלה של העיתון "הארץ". בשנה שלאחר מכן מונתה לכתבת צבאית בעיתון. בתפקידה בעיתון סיקרה כהן אירועים צבאיים שונים ובהם מבצע עופרת יצוקה ומבצע צוק איתן.

ב־29 באוקטובר 2017 עברה מעיתון "הארץ" לתאגיד השידור הישראלי, ככתבת מדינית. כהן משמשת מגישה מחליפה בתוכניות הערוץ, בהן "העולם היום" ו"חדשות שישי". מאז מרץ 2022 מגישה תוכנית שבועית בכאן ב עם דובר צה"ל לשעבר רונן מנליס.

כהן היא בוגרת אוניברסיטת תל אביב במדע המדינה.

כהן נשואה לבנימין טוביאס, מבקר קולנוע ב"ידיעות אחרונות", ואם לבן. הם מתגוררים בגבעתיים.

קישורים חיצוניים 

 
  – דיון בהשתתפות כהן

הערות שוליים 

עיתונאיות ישראליות
עיתונאים ישראלים
סגל הארץ
סגל במחנה
סגל תאגיד השידור הישראלי - כתבי כאן חדשות
בוגרות אוניברסיטת תל אביב
בוגרי אוניברסיטת תל אביב
כתבים מדיניים ישראלים
מגישי פודקאסטים ישראלים
מגישות פודקאסטים ישראליות
פורבס 30Under30: ישראל
גבעתיים: אישים
ישראליות שנולדו ב-1989
ישראלים שנולדו ב-1989